“ชีวาทัย”จะขายหุ้นเพิ่มทุน 232 ล้านหุ้น เพื่อใช้พัฒนาโครงการ-เล็งเข้า MAI
"ชีวาทัย"จะขายหุ้นเพิ่มทุน 232 ล้านหุ้น เพื่อใช้พัฒนาโครงการ-เล็งเข้า MAI
8 พ.ค. 2558

สำนักงานคณะกรรมการกำกับหลักทรัพย์และตลาดหลักทรัพย์ เปิดเผยว่า บริษัท ชีวาทัย จำกัด (มหาชน) หรือ CHEWA ได้ยื่น Filing version แรก เมื่อวันที่ 7 พฤษภาคม 2558 เนื่องจากบริษัทฯจะเสนอขายหุ้นเพิ่มทุนแก่ประชาชนเป็นครั้งแรก(IPO)จำนวน 232 ล้านหุ้น โดยมี บล.อาร์เอชบี โอเอสเค (ประเทศไทย)เป็นที่ปรึกษาทางการเงิน
โดยวัตถุประสงค์ของการใช้เงินในครั้งนี้เพื่อใช้เป็นเงินทุนในการพัฒนาโครงการ และเป็นเงินทุนหมุนเวียนในกิจการ โดยบริษัทฯมีความประสงค์จะขอเข้าจดทะเบียนเป็นหลักทรัพย์จดทะเบียนในตลาดหลักทรัพย์ เอ็ม เอ ไอ (MAI)
บริษัท ชีวาทัย จ ากัด (มหาชน) (“บริษัทฯ” หรือ CHEWA ประกอบธุรกิจพัฒนาอสังหาริมทรัพย์เพื่อที่อยู่อาศัย และธุรกิจโรงงานส เร็จรูปให้เช่า ในปัจจุบันบริษัทฯ มีบริษัทย่อย 1 บริษัท ได้แก่ บริษัท ชีวาทัย อินเตอร์เชนจ์ จำกัด และบริษัทร่วม 1 บริษัท ได้แก่ บริษัท ชีวาทัย ฮัพซูน จำกัด
ผลการดำเนินงานของบริษัทฯงวดปี 2557 มีสินทรัพย์รวม 2,048.19 ล้านบาท หนี้สินรวม 1,692.27 ล้านบาท และส่วนของผู้ถือหุ้น 355.92 ล้านบาท โดยมีรายได้รวม 449.81 ล้านบาท กำไรสุทธิ 43.21 ล้านบาท
บริษัทฯ มีทุนจดทะเบียนจำนวน 580,000,000 บาท โดยเป็นทุนจดทะเบียนเรียกชำระแล้วจำนวน 348,000,000 บาท แบ่งออกเป็นหุ้นสามัญจำนวน 348,000,000 หุ้น มูลค่าที่ตราไว้หุ้นละ 1.00 บาท ซึ่งภายหลังจากการเสนอขายหุ้นสามัญเพิ่มทุนต่อประชาชนในครั้งนี้ บริษัทฯ จะมีทุนจดทะเบียนชำระแล้วเต็มมูลค่าจำนวน 580,000,000 บาท แบ่งเป็นหุ้นสามัญจำนวน 580,000,000 หุ้น มูลค่าที่ตราไว้หุ้นละ 1.00 บาท
ผู้ถือหุ้นรายใหญ่ของบริษัทฯ ณ วันที่ 27 เม.ย.58 คือ บริษัท ชาติชีวะ จำกัด ถือหุ้น 177,480,000 หุ้น(51%) หลังเสนอขายหุ้นเพิ่มทุนในครั้งนี้แล้วจะลดสัดส่วนการถือหุ้นลงเหลือ 30.60% รองลงมาเป็น TEE Development Pte. Ltd. ถือหุ้น 170,519,300 หุ้น(49%)หลังเสนอขายหุ้นเพิ่มทุนในครั้งนี้แล้วจะลดสัดส่วนการถือหุ้นลงเหลือ 29.40%
บริษัทฯ มีนโยบายจ่ายเงินปันผลจากงบการเงินเฉพาะกิจการในอัตราไม่ต่ำกว่าร้อยละ 40 ของกำไรสุทธิหลังหักภาษีและหลังหักเงินสำรองตามกฎหมาย รวมถึงเงินสำรองอื่นๆ (ถ้ามี)
               